**Ministru kabineta noteikumu projekta „Grozījums Ministru kabineta 2003.gada 29.aprīļa noteikumos Nr.236 „Aizsardzības ministrijas nolikums”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 2015.gada 3.decembrī tika pieņemti grozījumi Militārā dienesta likumā, kas stāsies spēkā 2016.gada 1.janvārī. Atbilstoši grozījumiem Militārā dienesta likumā ar 2016.gada 1.janvāri Rekrutēšanas uzdevumu pildīs Nacionālo bruņoto spēku Mācību vadības pavēlniecības Atlases un rezerves personāla uzskaites centrs. Vienlaikus tiek precizēts Rekrutēšanas un jaunsardzes centra nosaukums. Tādējādi projekts ir ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreiz rekrutēšanas un atlases funkcija ir sadalīta starp Rekrutēšanas un jaunsardzes centru un Nacionālo bruņoto spēku Mācību vadības pavēlniecības Atlases un rezerves personāla uzskaites centru.  Lai nodrošinātu lielāku rekrutēšanas un atlases sistēmas efektivitāti un novērstu savstarpēji cieši saistītu uzdevumu un resursu sadrumstalotību starp divām institūcijām, visas ar rekrutēšanas un atlases procesu organizāciju saistītās darbības tiek nodotas vienas institūcijas – Nacionālo bruņoto spēku Mācību vadības pavēlniecības – atbildībā. Vienlaikus tiek mainīts Rekrutēšanas un jaunsardzes centra nosaukums. Jauns iestādes nosaukums atspoguļos ne tikai centra darbu ar jaunatni, bet arī sabiedrības nodrošināšanu ar nepieciešamo informāciju par valsts aizsardzības tematiku, audiovizuālo materiālu par valsts drošības un aizsardzības tematiku veidošanu, kā arī preses izdevumu veidošanu („Tēvijas sargs”).  Rekrutēšanas un jaunsardzes centra nosaukums tiek mainīts uz nosaukumu ,,Jaunsardzes un informācijas centrs”, pamatojoties uz grozījumiem Militārā dienesta likumā, ko Saeima ir pieņēmusi 2015.gada 3.decembrī. Ievērojot Saeimas ierosināto jaunu Rekrutēšanas un jaunsardzes centra nosaukumu, nepieciešams atcelt Ministru kabineta 2015.gada 4.augusta noteikumus Nr.449 ,,Grozījums Ministru kabineta 2009.gada 15.decembra noteikumos Nr.1419 „Rekrutēšanas un jaunsardzes centra nolikums”.  2015.gada 3.decembra likums “Grozījumi Militārā dienesta likumā” stājas spēkā 2016.gada 1.janvārī, tādējādi Rekrutēšanas un jaunsardzes centra nosaukums mainās 2016.gada 1.janvārī un tādēļ projekts paredz, ka regulējums stājas spēkā 2016.gada 1.janvārī. |
| 3. | Projekta izstrādē iesaistītās institūcijas | Nacionālie bruņotie spēki, Aizsardzības ministrija un Rekrutēšanas un jaunsardzes centrs. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nacionālo bruņoto spēku profesionālā dienesta karavīri |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Vienlaikus tiek virzīti grozījumi šādos normatīvajos aktos:  1.Ministru kabineta 2006.gada 18.jūlija noteikumos Nr.587 „Noteikumi par kārtību, kādā civilās aviācijas lidlaukus izmanto Latvijas Republikas militārās aviācijas gaisa kuģi, un kārtību, kādā Latvijas Republikas militārās aviācijas lidlaukus izmanto civilās aviācijas gaisa kuģi” (Valsts sekretāru sanāksmes 2015.gada 22.oktobra protokols Nr.41 4.§.,VSS-1056).  2.Ministru kabineta 2012.gada 14.augusta noteikumos Nr.557 „Noteikumi par apmācību pirmās palīdzības sniegšanā”. (Valsts sekretāru sanāksmes 2015.gada 19.novembra protokols Nr.45 1.§., VSS-1241).  3. Ministru kabineta 2009.gada 15.decembra noteikumos Nr.1419 „Rekrutēšanas un jaunsardzes centra nolikums” (Valsts sekretāru sanāksmes 2015.gada 10.decembra prot. Nr.48 1.§, VSS- 1297)  Grozījums Latvijas Republikas Zemessardzes likumā tiks virzīts kopā ar būtiskākiem likuma grozījumiem. |
| 2. | Atbildīgā institūcija | Aizsardzības ministrija, Rekrutēšanas un jaunsardzes centrs |
| 3. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Aizsardzības ministrija, Rekrutēšanas un jaunsardzes centrs. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiek izveidotas. |
| 3. | Cita informācija | Nav. |

*Anotācijas III., V. un VI. sadaļa – projekts šīs jomas neskar.*

Aizsardzības ministrs R.Bergmanis

Vīza: valsts sekretārs J.Garisons

18.12.2015. 10:51

568

K.Čevere-Zepa

[Kristine.Cevere-Zepa@mod.gov.lv](mailto:Kristine.Cevere-Zepa@mod.gov.lv)

67335127